CELEX: 32017D1213
Language: lv
Date: 2017-07-04 00:00:00
Title: Komisijas Īstenošanas lēmums (ES) 2017/1213 (2017. gada 4. jūlijs), ar ko izveido Eiropas pētniecības infrastruktūras konsorciju “Integrētā strukturālā bioloģija” (Instruct-ERIC) (izziņots ar dokumenta numuru C(2017) 4507)

6.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 173/47
            
         KOMISIJAS ĪSTENOŠANAS LĒMUMS (ES) 2017/1213
   (2017. gada 4. jūlijs),
   ar ko izveido Eiropas pētniecības infrastruktūras konsorciju “Integrētā strukturālā bioloģija” (Instruct-ERIC)
   
      
         (izziņots ar dokumenta numuru C(2017) 4507)
      
   
   (Autentisks ir tikai teksts angļu, čehu, dāņu, franču, itāliešu, nīderlandiešu, portugāļu un slovāku valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. jūnija Regulu (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijam (ERIC) (1), un jo īpaši tās 6. panta 1. punkta a) apakšpunktu,
   tā kā:
   
               (1)
            
            
               Apvienotā Karaliste, Beļģija, Čehijas Republika, Dānija, Francija, Grieķija, Itālija, Izraēla, Nīderlande, Portugāle, Slovākija, Spānija, Zviedrija un Eiropas Molekulārās bioloģijas laboratorija (EMBL) lūdza Komisiju izveidot Eiropas pētniecības infrastruktūras konsorciju “Integrētā strukturālā bioloģija” (Instruct-ERIC). Grieķija, Spānija, Zviedrija un Eiropas Molekulārās bioloģijas laboratorija ir darījušas zināmu savu lēmumu sākotnēji piedalīties INSTRUCT-ERIC novērotāja statusā. Tās ir vienojušās, ka Instruct-ERIC uzņēmēja dalībvalsts būs Apvienotā Karaliste.
            
         
               (2)
            
            
               Ņemot vērā to, ka Apvienotā Karaliste 2017. gada 29. martā ir paziņojusi par savu nodomu atstāt Savienību atbilstoši Līguma par Eiropas Savienību 50. pantam, Līgumi vairs nebūs piemērojami Apvienotajai Karalistei no izstāšanās nolīguma spēkā stāšanās dienas vai jebkurā gadījumā no dienas, kas ir divus gadus pēc paziņošanas par izstāšanos, ja vien Eiropadome, vienojoties ar Apvienoto Karalisti, nelems par minētā perioda pagarināšanu. Tādējādi un neskarot jebkādus izstāšanās nolīguma noteikumus šo lēmumu piemēro vienīgi līdz tam brīdim, kad Apvienotā Karaliste zaudē dalībvalsts statusu.
            
         
               (3)
            
            
               Ja Apvienotā Karaliste vairs nebūs dalībvalsts un neskarot iespējamā izstāšanās nolīguma noteikumus, INSTRUCT-ERIC mītnesvieta tiks pārcelta uz kādu dalībvalsti vai asociētu valsti saskaņā ar Regulas (EK) Nr. 723/2009 8. panta 1. punktu.
            
         
               (4)
            
            
               Komisija saskaņā ar Regulas (EK) Nr. 723/2009 5. panta 2. punktu ir izvērtējusi pieteikumu un secinājusi, ka tas atbilst regulā noteiktajām prasībām.
            
         
               (5)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 723/2009 20. pantu,
            
         IR PIEŅĒMUSI ŠO LĒMUMU.
   1. pants
   1.   Ar šo izveido Eiropas pētniecības infrastruktūras konsorciju “Integrētā strukturālā bioloģija”– “Instruct-ERIC”.
   2.   Instruct-ERIC statūtu būtiskie elementi ir norādīti pielikumā.
   2. pants
   Šis lēmums ir adresēts Beļģijas Karalistei, Čehijas Republikai, Dānijas Karalistei, Francijas Republikai, Itālijas Republikai, Izraēlas Valstij, Lielbritānijas un Ziemeļīrijas Apvienotajai Karalistei, Nīderlandes Karalistei, Portugāles Republikai un Slovākijas Republikai.
   
      Briselē, 2017. gada 4. jūlijā
      
         
            Komisijas vārdā –
         
         
            Komisijas loceklis
         
         Carlos MOEDAS
      
   
   
      (1)  OV L 206, 8.8.2009., 1. lpp.
   
   
      PIELIKUMS
      
         
            INSTRUCT-ERIC STATŪTU BŪTISKIE ELEMENTI
      
      
         Regulas (EK) 723/2009 6. panta 3. punktā minētie būtiskie elementi ir paredzēti turpmāk minētajos INTRUCT-ERIC statūtu pantos un pantu punktos.
      1.   Mērķi un darbības
      (Instruct-ERIC statūtu 4. pants)
      
               
                  1.
               
               
                  
                     Instruct-ERIC mērķis ir izveidot un ekspluatēt Eiropas mēroga izkliedētu pētniecības infrastruktūru Instruct, kura paredzēta tam, lai:
                  
                              a)
                           
                           
                              sekmētu integrējošās strukturālās šūnu bioloģijas progresu;
                           
                        
                              b)
                           
                           
                              nodrošinātu kontrolētu piekļuvi mūsdienīgām Eiropas strukturālās bioloģijas iekārtām un speciālistu zināšanām;
                           
                        
                              c)
                           
                           
                              veicinātu Instruct tehnoloģijas pilnveidi; un
                           
                        
                              d)
                           
                           
                              nodrošinātu apmācību par integrējošiem paņēmieniem strukturālās bioloģijas jomā.
                           
                        
            
               
                  2.
               
               
                  Šim nolūkam Instruct-ERIC īsteno un koordinē dažādas darbības, tostarp, bet ne tikai:
                  
                              a)
                           
                           
                              darbības, ko piedāvā Instruct centri, piemēram, infrastruktūras nodrošināšanu strukturālās bioloģijas lietotāju kopienai un citu Instruct apmācības, tīklu veidošanas un izplatīšanas darbību nodrošināšanu;
                           
                        
                              b)
                           
                           
                              
                                 Instruct galvenā centra izveidi un darbību, kurš nodrošina centrālo koordinēšanas funkciju attiecībā uz visām Instruct centru piedāvātām Instruct darbībām;
                           
                        
                              c)
                           
                           
                              piekļuves nodrošināšanu strukturālās bioloģijas infrastruktūrai Instruct centros, izmantojot Instruct tīmekļa portālu, kas ietver salīdzinošo izvērtēšanu un grafika izstrādi ar piekļuves rezervēšanu Instruct lietotājiem Instruct centrā;
                           
                        
                              d)
                           
                           
                              
                                 Instruct galvenā centra koordinēšanas darbības attiecībā uz apmācības kursiem un semināriem par strukturālās šūnu bioloģijas jomā aktuāliem paņēmieniem un metodēm, nodrošinot zināšanu izplatīšanu, apmaiņas veicināšanu un kopīgu attīstību ar nozari;
                           
                        
                              e)
                           
                           
                              
                                 Instruct galvenā centra koordinēšanas darbības attiecībā uz Instruct centru kopīgām programmām, kuras atbalsta jaunas tehniskās un tehnoloģiskās pieejas, kas ļauj panākt labāku strukturālās bioloģijas tehnoloģiju integrāciju;
                           
                        
                              f)
                           
                           
                              programmu koordinēšanu ar uzņēmumiem, kas izstrādā inovatīvas strukturālās bioloģijas tehnoloģijas, nodrošinot to efektīvu ieviešanu Instruct centros un darot tās pieejamas Eiropas akadēmiskajiem un rūpnieciskajiem pētniekiem;
                           
                        
                              g)
                           
                           
                              saiknes izveidošanu starp strukturālās, šūnu un sistēmu bioloģijas kopienām, koordinējot kopīgas darbības, tostarp sanāksmes, konferences un seminārus;
                           
                        
                              h)
                           
                           
                              jebkādas citas saistītās darbības, kas palīdz nostiprināt pētniecību Eiropas Pētniecības telpā.
                           
                        
            
               
                  3.
               
               
                  
                     Instruct-ERIC ir izveidots un darbojas bez peļņas nolūkiem, lai plašāk veicinātu inovāciju, kā arī zināšanu un tehnoloģijas nodošanu. Var tikt veiktas ierobežota apjoma saimnieciska rakstura darbības, ja tās ir cieši saistītas ar Instruct-ERIC galveno uzdevumu un nekaitē šā uzdevuma izpildei.
               
            2.   
         Instruct-ERIC izveide
      (Instruct-ERIC statūtu 2. pants)
      
               
                  1.
               
               
                  Ir izveidota Eiropas pētniecības infrastruktūra, kuras nosaukums ir “Integrētā strukturālā bioloģija”, turpmāk – Instruct.
               
            
               
                  2.
               
               
                  
                     Instruct juridiskā forma ir Eiropas pētniecības infrastruktūras konsorcijs (ERIC), kas reģistrēts saskaņā ar noteikumiem ERIC regulā (EK) Nr. 723/2009, kura grozīta ar Padomes Regulu (ES) Nr. 1261/2013 (1), un infrastruktūras nosaukums ir Instruct-ERIC.
               
            3.   Juridiskā adrese jeb mītnesvieta
      (Instruct-ERIC statūtu 3. pants)
      
         Instruct-ERIC juridiskā adrese jeb mītnesvieta ir Oksfordā, Apvienotajā Karalistē.4.   Darbības ilgums
      (Instruct-ERIC statūtu 29. pants)
      
         Instruct-ERIC darbības ilgums nav noteikts. To var likvidēt saskaņā ar 30. pantu.5.   Likvidācija
      (Instruct-ERIC statūtu 30. pants)
      
               
                  1.
               
               
                  
                     Instruct-ERIC likvidācijā ievēro Padomes lēmumu saskaņā ar 13. pantu.
               
            
               
                  2.
               
               
                  
                     Instruct-ERIC informē Eiropas Komisiju par savu likvidācijas lēmumu un pēc tam par Instruct-ERIC slēgšanu bez nepamatotas kavēšanās un katrā ziņā desmit dienu laikā pēc lēmuma pieņemšanas.
               
            
               
                  3.
               
               
                  Pamatlīdzekļus, kas atlikuši pēc Instruct-ERIC parādu nomaksas, sadala starp dalībniekiem proporcionāli to uzkrātajām gada naudas iemaksām Instruct-ERIC. Pēc likvidācijas palikušos pasīvus, tostarp Instruct-ERIC pamatlīdzekļus, sadala starp dalībniekiem proporcionāli to uzkrātajām gada naudas iemaksām Instruct-ERIC, nepārsniedzot vienas gada iemaksas summu.
               
            
               
                  4.
               
               
                  
                     Instruct-ERIC beidz pastāvēt dienā, kad Eiropas Komisija publicē attiecīgu paziņojumu Eiropas Savienības Oficiālajā Vēstnesī.
                  
               
            6.   Atbildība
      (Instruct-ERIC statūtu 21. pants)
      
               
                  1.
               
               
                  
                     Instruct-ERIC ir atbildīgs par saviem parādiem.
               
            
               
                  2.
               
               
                  Dalībnieki nav kopīgi atbildīgi par Instruct-ERIC parādiem.
               
            
               
                  3.
               
               
                  Ikviena dalībnieka atbildība par Instruct-ERIC parādiem un saistībām attiecas vienīgi uz tā attiecīgo ieguldījumu Instruct-ERIC, kā noteikts 2. pielikumā.
               
            
               
                  4.
               
               
                  
                     Instruct-ERIC iegādājas atbilstīgu apdrošināšanu, lai segtu ar Instruct-ERIC izveidi un darbību saistītos riskus.
               
            7.   Piekļuves politika
      (Instruct-ERIC statūtu 25. pants)
      
               
                  1.
               
               
                  Ikviens dalībnieks, kas ir izmitinājis vienu vai vairākus Instruct centrus, nodrošina sekmīgam(-iem) pretendentam(-iem) piekļuvi infrastruktūrai saskaņā ar apstiprināto piekļuves procedūru. Ikviens Instruct centrs nosaka savas infrastruktūras kapacitātes daļu, kas tiek darīta pieejama Instruct apstiprinātiem piekļuves projektiem. Instruct-ERIC piekļuves priekšlikumu apstiprinājumu piešķir Piekļuves komiteja, pamatojoties uz starptautisku ekspertu izvērtējumu un vadoties pirmām kārtām pēc zinātniskās izcilības, kā arī ņemot vērā tehnisko un funkcionālo iespējamību.
               
            
               
                  2.
               
               
                  Piekļuves pakalpojumu nodrošināšanu uzrauga direktors, ņemot vērā:
                  
                              a)
                           
                           
                              projekta zinātnisko (salīdzinošo) izvērtēšanu;
                           
                        
                              b)
                           
                           
                              iesaistītā(-o) Instruct centra(-u) veikto loģistikas novērtējumu saistībā ar projekta tehnisko iespējamību, paredzamo grafiku un darba plānošanu centrā; un
                           
                        
                              c)
                           
                           
                              
                                 Instruct centram un Instruct galvenajam centram pieejamos resursus (finanšu un natūrā), lai atbalstītu pieprasīto piekļuvi, it sevišķi Instruct piekļuves kapacitāti pieprasītajā Instruct centrā, un pietiekamus centrālās piekļuves līdzekļus, ko pārvalda Instruct galvenais centrs.
                           
                        
            
               
                  3.
               
               
                  
                     Instruct-ERIC pieņem Instruct-ERIC infrastruktūras piekļuves priekšlikumus no jebkura lietotāja.
               
            
               
                  4.
               
               
                  
                     Instruct-ERIC gādā par to, lai atvērtā piekļuve pētniekiem no dalībnieku pētniecības organizācijām ietvertu piekļuvi Instruct centru nodrošinātajiem datiem, rīkiem un pakalpojumiem. Dalībnieku lietotājiem ir tiesības pieteikties uz Instruct-ERIC finansētu piekļuvi infrastruktūrai, apmācības kursiem, semināriem, dalību konferencēs vai uz jebkuru citu pasākumu, ko piedāvā un atbalsta Instruct-ERIC. Piekļuvi datiem un rīkiem reglamentē Instruct-ERIC datu pārvaldības un bioloģisko datu politikas nostādnes un – sadarbības gadījumā – vienošanās starp visiem lietotājiem, kā noteikts 27. pantā.
               
            
               
                  5.
               
               
                  Lietotāji no valstīm, kas nav dalībnieces, var iesniegt piekļuves pieteikumus, izmantojot priekšlikumu sistēmu. Akadēmiskās vai pirmskonkurences pētniecības gadījumā par piekļuvi piemēro akadēmisku maksu. Akadēmiskās maksas var arī piemērot nekomerciāliem lietotājiem, kas piekļuvi pieprasa ar starpvaldību organizāciju starpniecību un kas neatrodas nevienā no dalībnieku valstīm.
               
            
               
                  6.
               
               
                  Lietotājiem, kuri pieprasa piekļuvi Instruct infrastruktūrai patentētu pētījumu veikšanai, piemēro komerciālo maksu par piekļuvi. Tādā gadījumā piekļuves rezultātā iegūtie dati pieder lietotājam, un nav pienākuma atklāt vai publicēt šos datus.
               
            
               
                  7.
               
               
                  Piekļuves prioritāti vienmēr piešķir dalībniekiem.
               
            
               
                  8.
               
               
                  Lietotāji, kas Instruct-ERIC infrastruktūru izmanto nepatentētiem pētījumiem, vienojas par piekļuves rezultātā iegūto datu publicēšanu un tos dara publiski pieejamus.
               
            8.   Neatkarīgā zinātniskā konsultatīvā padome (ISAB)
      (Instruct-ERIC statūtu 17. pants)
      
               
                  1.
               
               
                  
                     ISAB izveido, lai tā konsultētu Padomi zinātniskos un stratēģiskos jautājumos, kas attiecas uz Instruct-ERIC. ISAB pārbauda Instruct centru darbību, lai Padomei iesniegtu ieteikumus par Instruct centra statusa piešķiršanu vai izbeigšanu pētniecības iekārtām un sniegtu konsultācijas par virzību un turpmākiem stratēģiskajiem un zinātniskajiem mērķiem, vajadzībām un iespējām, ņemot vērā globālo kontekstu.
               
            
               
                  2.
               
               
                  
                     ISAB ir vismaz pieci un ne vairāk kā astoņi zinātniskie un tehniskie eksperti, ko ieceļ Padome. ISAB ar vienkāršu balsu vairākumu ievēl priekšsēdētāju no savu locekļu vidus. Ieceltā priekšsēdētāja pilnvaru termiņu automātiski pagarina, lai tas varētu īstenot savu priekšsēdētāja pilnvaru laiku. ISAB locekļi nav tieši iesaistīti Instruct-ERIC vadībā un parasti ir eksperti ārpus Eiropas. ISAB locekļu kandidatūras Instruct Padomei var ierosināt direktors. Pirms izskatīšanas Instruct Padomē ir jāpaziņo visi iespējamie interešu konflikti. ISAB locekļus ieceļ uz trīs gadu termiņu, ko var pagarināt vienu reizi par vienu līdz trim gadiem. ISAB locekļiem ir jāparaksta vienošanās par informācijas neizpaušanu ne vēlāk kā trīsdesmit dienu laikā pēc viņu iecelšanas vai pirms jebkādas konfidenciālas informācijas apmaiņas, atkarībā no tā, kurš datums ir agrāks.
               
            
               
                  3.
               
               
                  
                     ISAB sanāk kopā vismaz reizi gadā, lai novērtētu Instruct-ERIC vispārējo zinātnisko un stratēģisko progresu, pamatojoties uz tā zinātnisko redzējumu, un citas problēmas.
               
            
               
                  4.
               
               
                  
                     ISAB locekļi no Instruct-ERIC saņem pamatotu ceļa un uzturēšanās izdevumu atlīdzinājumu saskaņā ar Padomes norādījumiem.
               
            9.   Informācijas izplatīšanas politika
      (Instruct-ERIC statūtu 26. pants)
      
               
                  1.
               
               
                  
                     Instruct-ERIC veicina pētniecību un kopumā atbalsta pēc iespējas brīvāku piekļuvi pētniecības datiem. Neatkarīgi no minētā principa Instruct-ERIC sekmē augstas kvalitātes pētniecību un atbalsta labākās prakses pieeju, īstenojot apmācības pasākumus.
               
            
               
                  2.
               
               
                  
                     Instruct-ERIC kopumā mudina pētniekus darīt savu pētījumu rezultātus publiski pieejamus un pieprasa, lai visi lietotāji attiecīgi atsauktos uz Instruct-ERIC.
               
            
               
                  3.
               
               
                  Informācijas izplatīšanas politikā apraksta dažādās mērķgrupas, un Instruct-ERIC mērķauditorijas uzrunāšanai izmanto vairākus kanālus, piemēram, tīmekļa portālus, periodisku biļetenu, seminārus, dalību konferencēs, rakstu publicēšanu žurnālos, dienas laikrakstos un sociālajos plašsaziņas līdzekļos.
               
            
               
                  4.
               
               
                  Publikācijās, kas ir saistītas ar Instruct-ERIC atbalstītajām darbībām, ir jāatsaucas uz darbinieku sniegto atbalstu un uz Instruct-ERIC eksperimentālo resursu izmantošanu.
               
            10.   Datu pārvaldības, intelektuālā īpašuma un bioloģisko datu politikas nostādnes
      (Instruct-ERIC statūtu 27. pants)
      
               
                  1.
               
               
                  Kopumā priekšroka tiek dota atklātā pirmkoda un atvērtās piekļuves principiem.
               
            
               
                  2.
               
               
                  Visiem Instruct-ERIC darbību rezultātā ģenerētajiem datiem ir pirmām kārtām jāpaliek attiecīgā zinātnieka vai viņa/viņas darba devēja īpašumā. Ja pastāv iepriekš noteikti pienākumi, tostarp pret dažādām iestādēm, dotāciju finansēšanas aģentūrām vai citām trešām personām, Instruct infrastruktūras lietotāji var pieprasīt pirms darba uzsākšanas noslēgt vienošanās par intelektuālā īpašuma tiesībām. Tikai un vienīgi lietotāji ir atbildīgi par lietotāju intelektuālā īpašuma aizsardzību.
               
            
               
                  3.
               
               
                  Ja piekļuvi Instruct-ERIC infrastruktūrai nodrošina sadarbības projektiem, lietotāji vienojas par kopīgām īpašumtiesībām uz eksperimentālajiem datiem vai materiāliem pirms piekļuves darba uzsākšanas. Lietotāji ir atbildīgi par kopīga intelektuālā īpašuma aizsardzību sadarbības darba ietvaros.
               
            
               
                  4.
               
               
                  
                     Instruct-ERIC savās datu pārvaldības un bioloģisko datu politikas nostādnēs sniedz norādījumus Instruct-ERIC infrastruktūras lietotājiem, lai nodrošinātu, ka pētījumus, kurus veic, izmantojot materiālu, kura pieejamība nodrošināta ar Instruct-ERIC starpniecību, īsteno saskaņā ar satvaru, kurš uzņēmējvalsts tiesību aktos un noteikumos paredzētajā apmērā atzīst datu īpašnieku tiesības un personu privātumu; turklāt ir skaidri jānosaka īpašumtiesības uz datiem un rīkiem, kas ģenerēti Instruct-ERIC darbības rezultātā.
               
            11.   Nodarbinātības politika
      (Instruct-ERIC statūtu 28. pants)
      
               
                  1.
               
               
                  
                     Instruct-ERIC var pieņemt darbā darbiniekus, kurus ieceļ un atbrīvo no amata direktors.
               
            
               
                  2.
               
               
                  Padome apstiprina direktora sagatavoto darbinieku plānu darba plāna apstiprināšanas laikā.
               
            
               
                  3.
               
               
                  Direktors Padomei pirms tam sniedz informāciju par vakancēm un darbinieku plānu. Padome pieņem lēmumu par to, kuriem amatiem ir vajadzīgs tās apstiprinājums attiecībā uz izraudzītajiem kandidātiem.
               
            
               
                  4.
               
               
                  
                     Instruct-ERIC darbinieku atlases procedūras ir pārredzamas un nediskriminējošas, atbilst vienlīdzīgu darba iespēju un pozitīvas diskriminācijas principam saskaņā ar spēkā esošajiem darba tiesību aktiem. Ja tiek slēgti darba līgumi, tie atbilst tās valsts tiesību aktiem, kurā darbinieki tiek nodarbināti.
               
            12.   Iepirkuma politika
      (Instruct-ERIC statūtu 24. panta 1. punkts)
      Padome apstiprina sīki izstrādātus iepirkuma procedūru noteikumus un kritērijus, kas Instruct-ERIC ir jāievēro. Šī iepirkuma politika atbilst pārredzamības, proporcionalitātes, savstarpējas atzīšanas, vienlīdzīgas attieksmes un nediskriminācijas principiem.
      
         (1)  Padomes 2013. gada 2. decembra Regula (ES) Nr. 1261/2013, ar kuru groza Regulu (EK) Nr. 723/2009 par Kopienas tiesisko regulējumu, ko piemēro Eiropas pētniecības infrastruktūras konsorcijam (ERIC) (OV L 326, 6.12.2013., 1. lpp.).